Lunch Punch - Saam met Francois van Rensburg - GROOTfm 90.5
Tuis / Programme / Lunch Punch – Saam met Francois van Rensburg
Lunch Punch – Saam met Francois van Rensburg
Francois is 'n radio-omroeper, deeltydse sanger, vryskut-akteur en televisie-aanbieder. Radio- en aanbiedingswerk is egter van sy grootste passies.
In #LunchPunch gaan Francois jou daagliks motiveer deur middel van vermaak en goeie musiek! Hy gaan sorg vir daardie ekstra woema vir jou middag. Maak jouself gereed vir drie ure vol pret!
Maandae 14:10 #SingOfSjoesh: Francois speel 'n deel van 'n liedjie en vra luisteraars om hul beste weergawe van die liedjie te sing en per WhatsApp te stuur. Francois speel twee van die 'voice notes' wat hy ontvang en die luisteraars moet laat weet wie kan sing en wie moet sjoesh.
Dinsdag 14:10 #GROOToepsies: Musiek, gesels, nuus, weer, vermaak en dan 'n OEPSIE! Elke vroutjie of outjie loop soms 'n bloutjie en maak dan 'n foutjie! Hier by GROOTfm 90.5 lag ons saam oor die 'knope' wat nie net in die verkeer voorkom nie, maar in en op die tonge van ons omroepers.
Woensdag 14:10 #DieSkokGranaat / #KleinSaterdagMix
Net voor die #KleinSaterdagMix kan jy uitsien na #DieSkokGranaat'. As jy gedink het daardie klein irritasies in #DieGrootKerm was erg, luister wanneer Francois 'n vreemde storie van die dag deel.
Met Jacques Erasmus aka DJ City Bay se #KleinSaterdagMix, geniet 'n mengsel van die beste internasionale en plaaslike musiek met 'n dans-'beat'.
Donderdae 14:10 #TapeSongs: Donderdae speel Francois vier of vyf bekende liedjies, van die 80's en 90's wat ons nog op 'tape' geluister het.
Vrydae 14:10 #VraeVirFrancois: Kyk of jy vir Francois kan vasvra. Noem hom sommer Dokter 'Phil' met 'n 'F' op 'n Vrydag! Hy gaan sy beste probeer om jou vraag in 'n antwoord te verander. Gaan jou vraag hom stomslaan of wegblaas?